মাইক্রোসফট কর্পোরেশন
মাইক্রোসফট কর্পোরেশন () যুক্তরাষ্ট্র ভিত্তিক একটি কম্পিউটার প্রযুক্তি প্রতিষ্ঠান। এটি বিভিন্ন কম্পিউটার ডিভাইসের জন্য সফটওয়্যার তৈরি, লাইসেন্স দেওয়া এবং পৃষ্টপোষকতা করে থাকে। এটির সদর দপ্তর যুক্তরাষ্ট্রের ওয়াশিংটন অঙ্গরাজ্যের রেডমন্ড শহরে অবস্থিত। এদের সবচেয়ে জনপ্রিয় সফটওয়্যারগুলো হল মাইক্রোসফট উইন্ডোজ অপারেটিং সিস্টেম এবং মাইক্রোসফট অফিস। ১৯৭৫ সালের ৪ এপ্রিল মাইক্রোসফট প্রতিষ্ঠিত হয়।
মাইক্রোসফটের সমালোচনা
মাইক্রোসফটের সমালোচনা মাইক্রোসফটের বিভিন্ন পণ্য ও ব্যবসায় কার্যক্রম নিয়ে। কোম্পানিটির সফটওয়্যারের ব্যবহার বান্ধবতা, বলিষ্ঠতা, এবং নিরাপত্তা সমালোচকদের প্রধান লক্ষবস্তু। ২০০০ এ ম্যালওয়্যারের উপদ্রব দেখা যায় মাইক্রোসফট উইন্ডোজ ও তাদের অন্যান্য পণ্যে। মাইক্রোসফট তাদের বিক্রেতা ও ভোক্তাদের তাদের পণ্যে আবদ্ধ করে রাখার জন্যে আর সফটওয়্যার মানদণ্ড মেনে না চলার অভিযোগেও অভিযুক্ত। গ্নু/লিনাক্স ও মাইক্রোসফট উইন্ডোজের মালিকানার সর্বমোট মূল্য চলমান বিতর্কের আরেকটি বিষয়।